16.6.2023 г.
BG
Официален вестник на Европейския съюз
L 155/19
РЕГЛАМЕНТ ЗА ИЗПЪЛНЕНИЕ (ЕС) 2023/1171 НА КОМИСИЯТА от 15 юни 2023 година за изменение на регламенти за изпълнение (ЕС) 2018/982 и (ЕС) 2021/2097 по отношение на комбинираната употреба на препарат от бензоена киселина, калциев формат и фумарова киселина с други добавки, съдържащи бензоена киселина, мравчена киселина, фумарова киселина и техни източници или соли (притежател на разрешението Novus Europe NV) (текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него, като има предвид, че: (1)
С регламенти за изпълнение (ЕС) 2018/982 (2) и (ЕС) 2021/2097 на Комисията (3) беше разрешена употребата на препарат от бензоена киселина, калциев формат и фумарова киселина като фуражна добавка за пилета за угояване, пилета, отглеждани за кокошки носачки, пуйки за угояване и пуйки, отглеждани за разплод, за срок от 10 години.
(2)
В съответните колони „Други разпоредби“ в приложенията към регламенти за изпълнение (ЕС) 2018/982 и (ЕС) 2021/2097 се предвижда добавката да не се използва с други източници на бензоена киселина или бензоати, калциев формат, формати и фумарова киселина.
Целта е да се предотврати надвишаването на максималната доза чрез използване на други добавки, които съдържат тези вещества или източници на такива вещества.
(3)
Това ограничение е обосновано за бензоена киселина и бензоати, тъй като в състава на добавката има високо съдържание на бензоена киселина, но не е обосновано за другите вещества — калциев формат, формати и фумарова киселина, тъй като добавката съдържа много ниски количества калциев формат и фумарова киселина.
За да се гарантира пропорционалност, забраната за комбиниране с други добавки следва да се прилага само за други добавки, съдържащи бензоена киселина и бензоати.
Следва да бъде разрешена комбинацията на тази добавка с други добавки, съдържащи мравчена киселина, формати, фумарова киселина и фумарати, при условие че в пълноценните фуражи не са надвишени нивата от 10 000 mg/kg за мравчена киселина и 20 000 mg/kg за фумарова киселина за пилета за угояване, пилета, отглеждани за кокошки носачки, пуйки за угояване и пуйки, отглеждани за разплод.
Когато добавката съдържа соли на мравчена киселина и фумарова киселина, тези нива също не трябва да бъдат превишавани.
(4)
Форматите (соли на мравчена киселина) са източници на мравчена киселина, а фумаратите (соли на фумарова киселина) са източници на фумарова киселина.
Необходимо е да се хармонизират съществуващите разрешения, за да се гарантира, че максималните нива на тези киселини и на всички възможни източници на тези киселини (соли на тези киселини) не са превишени.
В Регламент за изпълнение (ЕС) 2018/982 ограничението в колона „Други разпоредби“ се отнася до употребата на препарата с други добавки, съдържащи източници на калциев формат, формат и фумарова киселина.
Тъй като калциевият формат вече е включен в термина „формат“ (сол на мравчена киселина) и може да съществуват и други формати, които да са източник на мравчена киселина, новото ограничение следва да се прилага за форматите като цяло.
Освен това ограничението следва да се прилага както за фумарова киселина, така и за фумарати, тъй като фумаратите също могат да бъдат източник на фумарова киселина.
В колона
(1) ОВ L 268, 18.10.2003 г., стр. 29.
(2) Регламент за изпълнение (ЕС) 2018/982 на Комисията от 11 юли 2018 г. относно разрешението за употребата на препарата от бензоена киселина, калциев формат и фумарова киселина като фуражна добавка за пилета за угояване и пилета, отглеждани за кокошки носачки (притежател на разрешението Novus Europe NV) (ОВ L 176, 12.7.2018 г., стр. 13).
(3) Регламент за изпълнение (ЕС) 2021/2097 на Комисията от 29 ноември 2021 г. за разрешаване на употребата на препарата от бензоена киселина, калциев формат и фумарова киселина като фуражна добавка за пуйки за угояване и пуйки, отглеждани за разплод (притежател на разрешението Novus Europe NV) (ОВ L 427, 30.11.2021 г., стр. 190).